นายกรัฐมนตรี ยืนยัน ลงพื้นที่เยี่ยมผู้ประสบภัยพายุปาบึก ไม่ใช่การสร้างภาพ และไม่ได้หวังผลทางการเมือง
นายกรัฐมนตรี ยืนยัน ลงพื้นที่เยี่ยมผู้ประสบภัยพายุปาบึก ไม่ใช่การสร้างภาพ และไม่ได้หวังผลทางการเมือง แต่ตั้งใจแก้ปัญหาให้ประชาชนอย่างตรงจุด พร้อมหวังไทยได้ยกระดับการประมงที่ดีขึ้นพลเอก ประยุทธ์ จันทร์โอชา นายกรัฐมนตรี เปิดเผยว่า สมเด็จพระเจ้าอยู่หัว ทรงมีพระมหากรุณาธิคุณ ให้จิตอาสาปฏิบัติงานช่วยเหลือฟื้นฟูพื้นที่ประสบภัย รวมถึงการตั้งโรงครัวจิตอาสาพระราชทานต่อไปจนกว่าสถานการณ์จะเรียบร้อย ซึ่งช่วยสร้างขวัญกำลังใจที่ดีแก่ประชาชนนายกรัฐมนตรี ยืนยันว่า การลงพื้นที่เยี่ยมผู้ประสบภัยพายุปาบึกที่จังหวัดนครศรีธรรมราชวานนี้ ไม่ใช่การสร้างภาพและไม่ได้ไปหาเสียง หรือสร้างคะแนนความนิยม ตามที่มีกระแสข่าว แต่เป็นการไปรับฟังปัญหา เพื่อจะได้หาแนวทางแก้ไขได้ตรงจุด โดยเฉพาะการดูแลคุณภาพชีวิตและสิ่งพื้นฐานความจำเป็นของครัวเรือน เช่น การซ่อมแซมบ้านเรือน เครื่องใช้ไฟฟ้า รวมถึงได้สั่งการให้หน่วยงานที่เกี่ยวข้องหามาตรการดูแลชาวประมงชายฝั่งและประมงพื้นบ้านทั้ง 22 จังหวัด ให้มีชีวิตที่ดีขึ้น ควบคู่กับการดูแลพื้นที่ประสบภัยพิบัติ โดยจะเร่งดำเนินการให้ทั่วถึง ในโอกาสนี้พลเอก ฉัตรชัย สาริกัลยะ รองนายกรัฐมนตรี ได้นำคณะไปยังกรุงบรัสเซลส์ ประเทศเบลเยียม เพื่อชี้แจงความคืบหน้าการแก้ไขปัญหาประมงของไทย พร้อมรับฟังผลการพิจารณาแนวทางการแก้ไขปัญหาประมงผิดกฎหมาย (IUU)ของไทย เพื่อยกระดับไปสู่การทำการประมงที่ยั่งยืน ซึ่งหวังว่าทุกอย่างจะเป็นไปด้วยความเรียบร้อย เพราะเรื่องนี้ถือเป็นเรื่องสำคัญช่วยสร้างประโยชน์ต่อประชาชนมากกว่าที่จะมาสร้างความขัดแย้งกันในสังคมนายกรัฐมนตรี ย้ำว่า ตนเองไม่ได้สร้างภาพ โดยเฉพาะกรณีขึ้นหลังคาเพื่อช่วยซ่อมแซมบ้านเรือนของผู้ประสบภัย แต่เพื่อเป็นการให้กำลังใจแก่ผู้ปฏิบัติงานนอกจากนี้ นายกรัฐมนตรี ยังชื่นชมทีมเยาวชนไทย ที่คว้าแชมป์แกะสลักหิมะโลกต่อเนื่องเป็นปีที่ 10 นับเป็นการแสดงความสามารถในทางสร้างสรรค์